26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1007 της 18/21 Δεκ. 1979 (ΦΕΚ Α΄ 282) Περί επεκτάσεως των διατάξεων του Νόμ. 103/75, ως ούτος ετροποποιήθη και συνεπληρώθη υπό του άρθρ. 5 του Νόμ. 854/78 και των επί των τακτικών υπαλλήλων του Εθνικού Θεάτρου, οίτινες τυγχάνουν υποχρεωτικώς ησφαλισμένοι εις το Ταμείον Προνοίας Προσωπικού Εθνικού Θεάτρου. Έχοντες υπ’ όψιν: 1.Τας διατάξεις των παρ. β΄ και γ΄ του άρθρ. 3 του Νόμ. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας». 2.Τας διατάξεις της παρ. 2 του άρθρ. 5 του Νόμ. 103/1975, το οποίον προσετέθη δια της παρ. 4 του άρθρ. 5 του Νόμ. 854/78. 3.Το υπ’ αριθ. 686/78 Π.Δ/γμα και την υπ’ αριθ. 989/79 απόφασιν του Συμβουλίου της Επικρατείας. 4.Την υπ’ αριθ. Δ3/2087/6.12.77 απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 1278/77 τ.Β΄). 5.Την γνώμην του Διοικητικού Συμβουλίου του Εθνικού Θεάτρου, ληφθείσαν κατά την υπ’ αριθ. 54/24.9.79 συνεδρίασιν αυτού. 6.Την υπ’ αριθ. 1236/79 γνωμοδότησιν του Συμβουλίου της Επικρατείας, προτάσει των Υπουργών Πολιτισμού και Επιστημών και Υφυπουργού Κοινωνικών Υπηρεσιών, αποφασίζομεν: 31.Ξ.ε.23 Εθνικό Θέατρο Εθνικό Θέατρο 31.Ξ.ε.24-27 Άρθρ.1.-Οι τακτικοί υπάλληλοι του Εθνικού Θεάτρου, οίτινες τυγχάνουν υποχρεωτικώς ησφαλισμένοι εις το Ταμείον Προνοίας Προσωπικού Εθνικού Θεάτρου, παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ. 103/75, (τόμ. 2Α σελ. 356,03), ως ούτος ετροποποιήθη υπό της παρ. 1 του άρθρ. 5 του Νόμ. 854/78, να λάβουν παρά του Εθνικού Θεάτρου την προκύπτουσαν διαφοράν μεταξύ του εφ’ άπαξ βοηθήματος του καταβαλλομένου εκ του Ταμείου Προνοίας Προσωπικού Εθνικού Θεάτρου και της δια του ως άνω Νόμου καθοριζομένης αποζημιώσεως. Άρθρ.2.-Επί των αποδοχών των υπαγομένων εις την ρύθμισιν του παρόντος υπαλλήλων, αι οποίαι καθορίζονται υπό του άρθρ. 2 του Νόμ. 103/75, ως τούτο αντικατεστάθη υπό της παρ. 3 του άρθρ. 5 του Νόμ. 854/78 επιβάλλεται κράτησις εκ ποσοστού 0,25% υπέρ του Εθνικού Θεάτρου εφαρμοζομένων αναλόγως και των λοιπών διατάξεων του άρθρου τούτου. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσίαν, η ως άνω κράτησις ορίζεται εις 1,25% επί των αυτών αποδοχών. Άρθρ.3.-Η ισχύς του παρόντος Π.Δ/τος άρχεται από της ισχύος του Νόμ. 103/75.

[Source: greek_legal_code_raptarchis | Tokens: 2247]